**ייעוד המענק** – אירוע לציון 30 שנה לחתימת הסכם השלום בין ישראל לירדן שיתקיים ב-13 בנובמבר באי השלום, על גבול שתי המדינות, בהשתתפות מאות תלמידים

**רקע**

ילדים בישראל גדלים בלי אידיאל השלום ובלי היכרות עם ההצלחה ההיסטורית בהשגתו. הוא נתפס בעיניהם כדבר שהוא כלל לא אפשרי במחזותינו ומי שמבקשים אותו נתפסים כנאיביים. הדורות הצעירים בישראל נוטים יותר למיליטנטיות, לאומנות וגזענות, דבר שמתבטא באחוזי הצבעה גבוהים למפלגות שמציעות חיים על החרב, פתרונות פוליטיים גזעניים ובידוד בינ"ל. נטיות אלו התגברו בעקבות ה 7.10 והופכות פתרונות מדיניים לבלתי-ישימים מבחינה אלקטוראלית. אל מול עתיד קודר זה, חייבים להגדיל את הדמיון הפוליטי של צעירי ישראל ולחשוף אותם לקיומו של חזון נוסף, כזה שמבוסס על ערכים הומניסטיים ושיש בו תקווה. אולם, מערכת החינוך ומרבית תנועות הנוער, אינן עוסקות באופן רציני בסכסוך הישראלי-ערבי, הן אינן מלמדות על תהליכי השלום שכבר התרחשו ואינן מחנכות לשלום.

**תכנית פעולה**

לאחרונה הקימה אידאה יחידה שתקדם את החינוך לדמוקרטיה-ליברלית במערכת החינוך הפורמאלית. בראש היחידה עומד בן לב-קדש, איש חינוך ויזם חברתי שמתמחה בחינוך פוליטי, שמוביל יוזמה לקיים "יום שלום" במערכת החינוך על ידי יצירת אירוע סמלי ומתוקשר שיניע את השיח החינוכי בנושא וכך ירחיב את מעגל המחנכים לשלום ואף יתרום להנעת השיח הציבורי בנושא.

האירוע מתוכנן להתקיים ב-13.11, היום בו תציין מערכת החינוך את יום הירצחו של יצחק רבין, והוא יוקדש לציון 30 שנה לחתימת הסכם השלום עם ירדן. במסגרת זו יתכנסו מאות תלמידים מרחבי הארץ באי-השלום, על גבול ישראל-ירדן, ובמקום יתקיימו פעילויות חינוכיות שיכללו: סיור בנושא "השלום: פשרות, סיכונים ורווחים"; מפגשים עם דמויות שיספרו על פירות השלום; טקס חווייתי במעמד דמויות דיפלומטיות/פוליטיות מהצד הישראלי וגם הירדני.

השותפים ליוזמה הם קבוצת "מנהלים לזכויות אדם", שמאגדת בתוכה 160 מנהלי בתי ספר, וכ-10 מנהלי בתי ספר שכבר התחייבו להביא תלמידים לאירוע, בהם: מנהל הגימנסיה בירושלים, מנהל בתיכון לאומנויות בירושלים, מנהל תיכון "אוהל שם" בר"ג, מנהלת ביה"ס המצקועי "חושן" בירושלים, מנהל ביה"ס גבעת ברנר ומנהל ביה"ס הרטוב במועצה האזורית מטה יהודה. כמו כן, תנועת דרכנו מנסה לסייע בגיוס מקורות תקציביים ורואה בעצמה שותפה לאירוע ותסייע לקיומו.

**תקציב בשקלים**אוהל פעילות – 50,000   
סבסוד הסעות – 15,000   
הגברה לטקס – 10,000   
כניסה לאתר – 3,000   
הסעת דוברים למפגשים/טקס – 3,000   
קמפיין פרסום דיגיטלי – 1,000   
קרטיבים ושתייה – 1,000   
**סה"כ – 83,000**

\*מארגן האירוע מנסה לגייס כספים ממקורות תקציביים שונים, אך נכון לעכשיו עדיין לא הובטחה תמיכה כלשהי. במידה ולא יגוייס הסכום הדרוש אירוע זה לא יתקיים והמענק מהקרן לא יועבר.

**מדדי הצלחה**   
**תפוקות**  
- השתתפות באירוע של לפחות 200 תלמידים משישה בתי ספר   
- סיקור תקשורתי של האירוע בכלי תקשורת מרכזיים   
**תוצאות  
-** האירוע יתקיים גם בשנה הבאה ומספר בתי הספר והתלמידים שישתתפו בו יוגדל   
- האירוע יניע שיח חינוכי רחב בנוגע לחשיבות השלום במערכת החינוך